CELEX: 32007R0869
Language: sl
Date: 2007-07-23 00:00:00
Title: Uredba Komisije (ES) št. 869/2007 z dne 23. julija 2007 o sprostitvi varščin, povezanih z uvoznimi pravicami v okviru nekaterih uvoznih tarifnih kvot v sektorju govejega mesa zaradi pristopa Bolgarije in Romunije k Evropski uniji

24.7.2007   
            
            
               SL
            
            
               Uradni list Evropske unije
            
            
               L 192/19
            
         
      UREDBA KOMISIJE (ES) št. 869/2007
   z dne 23. julija 2007
   o sprostitvi varščin, povezanih z uvoznimi pravicami v okviru nekaterih uvoznih tarifnih kvot v sektorju govejega mesa zaradi pristopa Bolgarije in Romunije k Evropski uniji
   KOMISIJA EVROPSKIH SKUPNOSTI JE –
   ob upoštevanju Pogodbe o pristopu Bolgarije in Romunije,
   ob upoštevanju Akta o pristopu Bolgarije in Romunije in zlasti člena 41 Akta,
   ob upoštevanju naslednjega:
   
               (1)
            
            
               Do 31. decembra 2006 so se za uvoz nekaterega živega goveda v Skupnost v okviru tarifnih kvot, odprtih z Bolgarijo in Romunijo na večletni osnovi z Uredbo Komisije (ES) št. 1217/2005 z dne 28. julija 2005 o določitvi podrobnih pravil za uporabo tarifnih kvot za nekatero živo govedo s poreklom iz Bolgarije, kot določa Sklep Sveta 2003/286/ES (1), in Uredbo Komisije (ES) št. 1241/2005 z dne 29. julija 2005 o določitvi podrobnih pravil za uporabo tarifnih kvot za nekatero živo govedo s poreklom iz Romunije, kot določa Sklep Sveta 2003/18/ES (2), dodeljevale uvozne pravice, ki so se upravljale z uvoznimi dovoljenji. Od 1. januarja 2007 teh uvoznih dovoljenj ni več mogoče uporabljati za takšno trgovino.
            
         
               (2)
            
            
               Nekatere uvozne pravice, dodeljene v juliju 2006 in veljavne do 30. junija 2007, niso bile izkoriščene ali pa so bile izkoriščene le delno. Ob neizpolnjevanju obveznosti, prevzetih v zvezi z navedenimi uvoznimi pravicami, se položena varščina zaseže. Po pristopu Bolgarije in Romunije takšnih obveznosti ni več mogoče izpolniti, zato je treba sprejeti ukrep, s katerim bo zagotovljena sprostitev varščin, povezanih z uvoznimi pravicami v okviru navedenih uvoznih tarifnih kvot, in sicer z začetkom veljavnosti od datuma pristopa teh dveh držav.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za govedino in teletino –
            
         SPREJELA NASLEDNJO UREDBO:
   Člen 1
   1.   Na zahtevo zainteresiranih strani se varščine, povezane z uvoznimi pravicami, položene na podlagi člena 5(1) Uredbe (ES) št. 1217/2005 in člena 5(1) Uredbe (ES) št. 1241/2005, sprostijo pod naslednjimi pogoji:
   
               (a)
            
            
               vlagatelj je zaprosil in pridobil uvozne pravice v okviru kvote:
               
                           (i)
                        
                        
                           iz člena 1 Uredbe (ES) št. 1217/2005 ali
                        
                     
                           (ii)
                        
                        
                           iz člena 1 Uredbe (ES) št. 1241/2005;
                        
                     
         
               (b)
            
            
               uvozne pravice so bile pred 1. januarjem 2007 izkoriščene le delno ali pa sploh niso bile izkoriščene.
            
         2.   Varščine iz odstavka 1 se sprostijo sorazmerno z uvoznimi pravicami, ki do 1. januarja 2007 niso bile izkoriščene.
   Člen 2
   Ta uredba začne veljati na dan objave v Uradnem listu Evropske unije.
   Uporabljati se začne 1. januarja 2007.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. julija 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 199, 29.7.2005, str. 33. Uredba, razveljavljena z Uredbo (ES) št. 1965/2006 (UL L 408, 30.12.2006, str. 26).
   
      (2)  UL L 200, 30.7.2005, str. 38. Uredba, razveljavljena z Uredbo (ES) št. 1965/2006.